Kasisiur adalah salah sabuting binatang nang takalumpuk lawan karangga nang tagulung ka dalam bangsa Odonata. Kadua macam karangga ngini jarang baandak jauh-jauh matan banyu, wadah inya bahintalu wan mahabisakan waktu pradiwasa anak-anaknya. Kasisiur (subordo Anisoptera) rilatip nyaman dibidaakan matan kasisiur jarum (subordo Zygoptera). Kasisiur umumnya baawak rilatip ganal wan hinggap lawan halar tabuka atawa tabantang ka higa. Sadangakan kasisiur jarum umumnya baawak halus (walau ada babarapa janis nang lumayan ganal), baisi abdumin nang kurus ramping mirip jarum, wan hinggap lawan halar-halar tatukup, tagak manyatu di atas balukuknya.